ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
தக்காளி விலையை மத்திய அரசு மேலும் குறைக்கிறது; இந்திய தேசிய கூட்டுறவு நுகர்வோர் கூட்டமைப்பு நிறுவனம், இந்திய தேசிய வேளாண் கூட்டுறவு சந்தை கூட்டமைப்பு நிறுவனம் மூலம் நாளை முதல் ஒரு கிலோ ரூ.70-க்கு விற்பனை செய்யப்பட உள்ளது
தக்காளி விலையை குறைக்கும் வகையில், 2023, ஜூலை 20 முதல் சில்லறை விலையில் ஒரு கிலோ ரூ.70-க்கு தக்காளியை விற்பனை செய்ய இந்திய தேசிய கூட்டுறவு நுகர்வோர் கூட்டமைப்பு நிறுவனம் மற்றும் இந்திய தேசிய வேளாண் கூட்டுறவு சந்தை கூட்டமைப்பு நிறுவனம் ஆகியவற்றுக்கு நுகர்வோர் விவகாரத்துறை அறிவுறுத்தியுள்ளது.
இந்திய தேசிய கூட்டுறவு நுகர்வோர் கூட்டமைப்பு நிறுவனம் மற்றும் இந்திய தேசிய வேளாண் கூட்டுறவு சந்தை கூட்டமைப்பு நிறுவனம் கொள்முதல் செய்யும் தக்காளி சில்லறை விலையில் ஒரு கிலோ ரூ.90-க்கு விற்பனை செய்யப்பட்டு பின்னர் அது 2023, ஜூலை 16 முதல் ரூ.80-ஆக குறைக்கப்பட்டது. ஒரு கிலோ தக்காளி விலையை 70 ரூபாயாக குறைப்பதன் மூலம் நுகர்வோர்கள் மேலும் பயனடைவார்கள்.
ஆந்திரப்பிரதேசம், கர்நாடகா, மகாராஷ்ட்ரா மாநிலங்களில் உள்ள மண்டிகளிலிருந்து இந்திய தேசிய கூட்டுறவு நுகர்வோர் கூட்டமைப்பு நிறுவனம் மற்றும் இந்திய தேசிய வேளாண் கூட்டுறவு சந்தை கூட்டமைப்பு நிறுவனம், தக்காளியை கொள்முதல் செய்து கடந்த ஒரு மாதமாக விலை அதிகரித்த பெருமளவு நுகர்வோர் எண்ணிக்கையைக் கொண்ட மையங்களுக்கு அனுப்பப்பட்டது.
தில்லியில் தக்காளி சில்லறை விற்பனை 2023 ஜூலை 14 அன்று தொடங்கியது.
மனித வள மேம்பாட்டு அமைச்சகம்
21-ம் நூற்றாண்டின் சவால்களை எதிர்கொள்ள நமது தொழிலாளர்களை தயார்படுத்தி வருகிறோம் – திரு. தர்மேந்திர பிரதான்
மத்திய கல்வி மற்றும் திறன் மேம்பாடு & தொழில்முனைவோர் துறை அமைச்சர் திரு.தர்மேந்திர பிரதான், புதுதில்லியில் இன்று, பயிற்சி மற்றும் மேம்பாட்டு அமைப்புகளின் சர்வதேச கூட்டமைப்பான IFTDO-வின் 49-வது சர்வதேச மாநாடு & கண்காட்சியின் நிறைவு விழா உரையாற்றினார். சுறுசுறுப்பான வேலை கலாச்சாரத்திற்கான செயல்திட்டம்: புதிய யுகத்திற்கான பாதைகள் என்பதை மையக் கருத்தாகக் கொண்டு இந்த மாநாடு நடைபெற்றது.
விழாவில் பேசிய அமைச்சர், சமுதாயம் மற்றும் பொருளாதாரத்தில், செயல்பாட்டாளராகவும், இடையூறு செய்பவராகவும் தொழில்நுட்பம் திகழ்வதாகக் கூறினார். உலகம், அதிவிரைவாக மாறிவருவதைக் கருத்திற்கொண்டு, முழுமையான திறன் செயல்திட்டம் வாயிலாக, 21-ம் நூற்றாண்டின் சவால்களை எதிர்கொள்ளும் விதமாக, நமது தொழிலாளர் வர்க்கத்தினரை தயார்படுத்த வேண்டும் என்றும் அவர் குறிப்பிட்டார்.
பிரதமர் திரு.நரேந்திர மோடி தலைமையில், அனைத்துத் துறைகளிலும் திறன் உருவாக்கத்திற்கு அதிமுக்கியத்துவம் அளிக்கப்படுவதாகவும் அவர் கூறினார். திறன் உருவாக்கம் மற்றும் பல்வேறு அமைப்புகளிடையே ஒருங்கிணைப்பை ஏற்படுத்துவதற்கான சிறந்த நடைமுறைகளை கண்டறிவதில், இந்திய திறன் உருவாக்க ஆணையத்தின் பங்களிப்பையும் அவர் சுட்டிக்காட்டினார்.
தேசிய கல்விக் கொள்கை மற்றும் கல்விக்கும் திறன் பயிற்சிக்குமிடையே ஒருங்கிணைப்பு ஏற்படுத்துவதில் அதன் செயல்திறன் பற்றிக் குறிப்பிட்ட திரு.பிரதான், 3 முதல் 23 வயது வரையிலான மாணவர்களின் முறையான கல்விமுறையை தேசிய கல்விக் கொள்கை பூர்த்தி செய்வதாகக் கூறினார். நாமும், புதிய சிந்தனைகள், திறன் பயிற்சியில் புதுமையான செயல்முறை, மறுதிறன் பயிற்சி மற்றும் முறையான கல்விமுறையில் படிக்காதவர்களுக்கான மறுதிறன் பியற்சிகளை உருவாக்க வேண்டுமெனவும் அவர் கேட்டுக்கொண்டார்.
தேர்தல் ஆணையம்
அரசியல் கட்சிகள் பதிவு செய்வதற்கான பொது அறிவிப்பு காலகட்டத்தை இந்திய தேர்தல் ஆணையம் தளர்த்தி உள்ளது
07-10-2020 அன்றோ அல்லது அதற்கு முன்பாகவோ தங்களது பொது அறிவிப்பை பிரசுரித்த கட்சிகளுக்கான அறிவிப்பு காலக்கெடுவை 30 நாட்களில் இருந்து 7 நாட்களாக குறைத்து இந்திய தேர்தல் ஆணையம் தளர்வை அறிவித்துள்ளது. 07-10-1-2020-க்கு முன்பாக 7 நாட்களுக்கு குறைவாக பொது அறிவிப்பை ஏற்கனவே வெளியிட்ட கட்சிகள் உட்பட அனைத்து கட்சிகளும், ஆட்சேபனை ஏதும் இருந்தால், 2020 அக்டோபர் 10-ம் தேதிக்குள் அல்லது உண்மையில் கொடுக்கப்பட்ட 30 நாட்கள் கெடு முடிவுக்குள், இரண்டில் எது முந்தையதோ அதற்குள் சமர்பிக்க வேண்டும்.
2020 செப்டம்பர் 25-ம் தேதி பீகார் சட்டப்பேரவைக்கான தேர்தலை இந்திய தேர்தல் ஆணையம் வெளியிட்டது. கொவிட் -19 பெருந்தொற்று காரணமாக அறிவிக்கப்பட்டுள்ள கட்டுப்பாடுகள் காரணமாக, இடப்பெயர்வுகள் மற்றும் தாமதம் காரணமாக விண்ணப்பங்களை பதிவு செய்வதற்கான நடைமுறைகள், ஒரு அரசியல் கட்சியாக பதிவு செய்யப்படுவதற்கு தாமத த்தை ஏற்படுத்தலாம் என்று தேர்தல் ஆணையத்தின் கவனத்துக்குக் கொண்டு வரப்பட்டது. ஆகையால், இந்த விஷயத்தில் அனைத்தரப்பையும் கவனத்தில் கொண்டு பொது அறிவுப்புக்கான காலக்கெடுவை ஆணையம் தளர்த்தியுள்ளது. இந்த தளர்வு பீகார் சட்டப்பேரவைக்கான மூன்றாம் கட்டத் தேர்தலுக்கான வேட்பு மனுத்தாக்கல் செய்வதற்கான கடைசி தேதியான 2020 அக்டோபர் 20-ம் தேதி வரை அமலில் இருக்கும்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662963
(Visitor Counter : 150
எஃகுத்துறை அமைச்சகம்
ஒடிசா மாநிலத்தில் 100 படுக்கை வசதிகள் கொண்ட கொவிட் சிகிச்சை மையத்தைத் திறந்து வைத்தார் மத்திய அமைச்சர் திரு தர்மேந்திர பிரதான்
ஒடிசா மாநிலத்தில் உள்ள இந்திய எஃகு ஆணையகத்திற்கு  சொந்தமான ரூர்கேலா எஃகு ஆலையில் 100 படுக்கைகள் கொண்ட கொவிட் சிகிச்சை மையத்தை மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் இன்று திறந்து வைத்து நாட்டிற்கு அர்ப்பணித்தார்.
வரும் நாட்களில் படுக்கைகளின் எண்ணிக்கை இங்கு 500 ஆக உயர்த்தப்படும்.
இந்த பிரம்மாண்ட கொவிட் மையத்தில் உள்ள அனைத்து படுக்கைகளுக்கும் எஃகு ஆலையிலிருந்து நேரடியாக பிராணவாயு செல்லும் வசதி செய்து தரப்பட்டுள்ளது. இதன் மூலம் உயிர் காக்கும் பிராணவாயு தடையில்லாமல் கிடைப்பதுடன், சிலிண்டர்களில் பிராணவாயுவை நிரப்புவது உள்ளிட்ட தளவாட பிரச்சினைகளும் நீக்கப்படும்.
காணொலி வாயிலாக நடைபெற்ற இந்த நிகழ்ச்சியில் மத்திய எஃகு இணை அமைச்சர் திரு ஃபக்கன் சிங் குலஸ்தே, ஒடிசா மாநில சுகாதார அமைச்சர் திரு கிஸோர் தாஸ், சுந்தர்கர் நாடாளுமன்ற உறுப்பினர் திரு ஜூவல் ஓரம், செயில் நிறுவனத்தின் தலைவர் மற்றும் நிர்வாக அதிகாரி திருமிகு சோமா மொண்டால், எஃகு அமைச்சகம் மற்றும் செயில் நிறுவனத்தின் உயர் அதிகாரிகள் உள்ளிட்டோர் கலந்து கொண்டனர்.
நிகழ்ச்சியில் பேசிய அமைச்சர் திரு தர்மேந்திர பிரதான், இந்த பிரம்மாண்ட சிகிச்சை மையம், தெற்கு ரூர்கேலா பகுதியில் பெருந்தொற்றின் இரண்டாவது அலையைக் கட்டுப்படுத்த உதவிகரமாக இருக்கும் என்றும், மூன்றாவது அலை உருவாகக் கூடும் என்ற சாத்தியக்கூறுகள் உள்ள நிலையில் அதனை எதிர்கொள்வதற்கு மருத்துவ ரீதியான வலிமையை அளிக்கும் என்றும் தெரிவித்தார். கொவிட் பெருந்தொற்றுக்குப் பிறகு, நிரந்தர மையத்தில் கொவிட் அல்லாத நோய்களுக்கு சிகிச்சை அளிக்கப்படும் என்றும் அவர் குறிப்பிட்டார்.
திரவ மருத்துவப் பிராணவாயுவை உற்பத்தி செய்து விநியோகிப்பதிலும், மருத்துவ வசதிகளை மேம்படுத்துவதிலும் செயில் நிறுவனம் முன்னோடியாகத் திகழ்வதாக அமைச்சர் கூறினார். பெருந்தொற்றுக்கு எதிரான போராட்டத்தில் அரசின் முயற்சிகளுக்கு இடையறாது ஆதரவளிக்கும் செயில் நிறுவனத்தின் செயல்பாடுகளையும் அவர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723797
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 126.53 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 99,974
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.29 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.35 சதவீதம்;
கடந்த 24 மணி நேரத்தில் 8,190 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,53,856 என அதிகரித்துள்ளது.
கடந்த 24 மணி நேரத்தில் 8,603 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.69, இது கடந்த 61 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.81 ஆகும். இது கடந்த 20 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 64.60 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777911
(Visitor Counter : 134
பாதுகாப்பு அமைச்சகம்
பாதுகாப்பு உறவுகளை வலுப்படுத்த அர்ஜென்டினா பாதுகாப்பு அமைச்சர் திரு ஜார்ஜ் என்ரிக் தயானாவும் பாதுகாப்பு அமைச்சர் ராஜ்நாத் சிங்கும் புதுதில்லியில் பேச்சு நடத்தினர்
பாதுகாப்பு உறவுகளை வலுப்படுத்த புதுதில்லி வந்துள்ள அர்ஜென்டினா பாதுகாப்பு அமைச்சர் திரு ஜார்ஜ் என்ரிக் தயானாவும் பாதுகாப்பு அமைச்சர் ராஜ்நாத் சிங்கும் இன்று  பேச்சு நடத்தினர். பாதுபாப்பு தொழில்துறை கூட்டாண்மையை விரிவுபடுத்துவதற்கான நடவடிக்கைகள் உட்பட பாதுகாப்பு, ஒத்துழைப்பு முன்முயற்சிகள் பற்றி இரு அமைச்சர்களும் விவாதித்தனர்.
முன்னதாக, அர்ஜென்டினா பாதுகாப்பு அமைச்சர் தேசிய போர் நினைவுச் சின்னத்திற்குப் பயணம் செய்து போரில் உயிர் நீத்த வீரர்களுக்கு மலர் வளையம் வைத்து மரியாதை செலுத்தினார். பாதுகாப்பு அமைச்சருடன் பேச்சு நடத்துவதற்கு முன் வருகை தந்துள்ள பிரமுகருக்கு முப்படைகளின் அணிவகுப்பு மரியாதை அளிக்கப்பட்டது.
இந்தியாவில் நான்கு நாள் பயணம் மேற்கொள்ள திரு ஜார்ஜ் என்ரிக் தயானா ஜூலை 17 அன்று புதுதில்லிக்கு வருகை தந்தார். இவருடன் அர்ஜென்டினாவின் பாதுகாப்பு அமைச்சகத்தின் சர்வதேச விவகாரங்களுக்கான செயலாளர் திரு ஃபிரான்சிஸ்கோ கஃபிரோவும் வந்துள்ளார்.
பாதுகாப்பு அமைச்சகம்
1971 போரில் உயிர்நீத்த வீரர்களின் நினைவாக இந்தியா கேட்டில் வைக்கப்பட்டிருந்த தலைகீழாகப் பிடிக்கப்பட்ட துப்பாக்கி & தலைக்கவசம், பாதுகாப்பு படையினரால் தேசிய போர் நினைவுச்சின்னத்திற்கு மாற்றப்பட்டது
(1971 போரில் உயிர்நீத்த வீரர்களின் நினைவாக புதுதில்லி இந்தியா கேட்டில் வைக்கப்பட்டிருந்த தலைகீழாகப் பிடிக்கப்பட்ட துப்பாக்கி & தலைக்கவசத்தை, இன்று நடைபெற்ற நிகழ்ச்சியில் தேசிய போர் நினைவுச்சின்னத்தில் உள்ள பரம் யுத்த ஸ்தலத்திற்கு எடுத்துசென்று, பரம்வீர் சக்ரா விருது பெற்றவர்களின் மார்பளவு சிலைகளுக்கிடையே நிறுவினர்.
இந்த நிகழ்ச்சியின் மூலம், 1971 போரில் உயிர் நீத்த வீரர்களுக்கான நினைவகத்தை, தேசிய போர் நினைவுச்சின்னத்துடன் இணைக்கும் பணி நிறைவடைந்தது. ஒருங்கிணைந்த பாதுகாப்பு படைகளின் தலைமை தளபதி மற்றும் முப்படை அதிகாரிகள் குழுவின் தலைவரான ஏர்மார்ஷல் பி ஆர் கிருஷ்ணா தலைமையில் நடைபெற்ற இந்த நிகழ்ச்சியில், முப்படைகளையும் சேர்ந்த உயர் அதிகாரிகள் கலந்து கொண்டனர்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1828707
------
குறு சிறு மற்றும் நடுத்தர தொழில் துறை அமைச்சகம்
பொம்மை ஆலைகள்
உள்நாட்டு பொம்மைத் தொழிலை ஊக்குவிக்கவும், மேம்படுத்தவும் பல நடவடிக்கைகளை மத்திய அரசு எடுக்கிறது. பொம்மைத் தொழில்கள் உட்பட குறு, சிறு மற்றும் நடுத்தர தொழில்களின் புத்தாக்கம் தொடர்பான தேவைகள் மற்றும் வடிவமைப்புக்கு குறு, சிறு, மற்றும் நடுத்தர தொழில்நுட்ப மையம் பணியாற்றுகிறது. இது தவிர தொழில்துறையின் தேவைகளுக்கு ஏற்ப, தொழில் முனைவோருக்கான திறன் மேம்பாட்டுப் பயிற்சிகளையும் குறு, சிறு மற்றும் நடுத்தர தொழில்துறை அமைச்சகம் நடத்துகிறது. பாரம்பரியத் தொழில்கள், மறு சீரமைப்பு நிதித்திட்டத்தின் கீழ், வடிவமைப்பு மையங்கள், மூலப்பொருட்கள் வங்கி, திறன் மேம்பாடு போன்ற உதவிகள் அளிக்கப்படுகின்றன. இத்திட்டத்தின் கீழ், நாடு முழுவதும் 14 பொம்மை ஆலைகள் ஏற்படுத்த ஒப்புதல் அளிக்கப்பட்டது. ரூ.41.60 கோடி மதிப்பிலான இத்திட்டம் 8,839 கலைஞர்களுக்கு பயன் அளிக்கும்.
மக்களவையில் குறு, சிறு மற்றும் நடுத்தரத் தொழில்துறை அமைச்சர் திரு நாராயண் ரானே எழுத்துபூர்வமாக அளித்த பதிலில் இத்தகவலைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782134
கப்பல் போக்குவரத்து அமைச்சகம்
துறைமுகங்களில் சரக்குகளை ஏற்றுமதி மற்றும் இறக்குமதி செய்யும் போது சரக்குப் பெட்டகங்களைக் கொண்டு செல்லாமல் நிறுத்தி வைப்பதற்கான கட்டணங்களை விதிக்கக் கூடாது என்று கப்பல் சரக்கு நிறுவனங்களுக்கு அறிவுறுத்தப்பட்டுள்ளது.
கப்பல் போக்குவரத்து அமைச்சகம் 22, மார்ச் 2020 முதல் 14, ஏப்ரல் 2020 வரையிலான காலகட்டத்தில் சரக்குகளை ஏற்றுமதி மற்றும் இறக்குமதி செய்யும் சரக்குப்பெட்டகங்களைக் கொண்டு செல்லாமல் அங்கேயே நிறுத்தி வைப்பதற்கு எந்த ஒரு கட்டணத்தையும் விதிக்கக்கூடாது என்று கப்பல் சரக்கு நிறுவனங்களுக்கு அறிவுறுத்தியுள்ளது. அதாவது தற்போது ஏற்றுக் கொள்ளப்பட்டுள்ள மற்றும் எந்த ஒரு பேச்சு வார்த்தை நிபந்தனையின் அடிப்படையிலும் ஒத்துக் கொள்ளப்பட்ட இலவச கால அவகாசத்தைத் தாண்டி கூடுதலான நேரம் சரக்குப் பெட்டகங்கள் அங்கேயே நிறுத்தி வைக்கப்பட்டிருந்தால் கட்டணம் வசூலிக்கப்படக்கூடாது. இந்தியத் துறைமுகங்களில் விநியோகப்பணி முறையாகப் பராமரிக்கப்படுவதற்குத் தேவையான ஆணையாக இந்த அறிவிப்பானது வெளியிடப்பட்டுள்ளது மேலும் இந்த காலகட்டத்தில் கப்பல் சரக்கு நிறுவனங்கள் எந்த ஒரு புதிய அல்லது கூடுதலான கட்டணத்தையும் விதிக்கக் கூடாது என்றும் அறிவுறுத்தப்பட்டுள்ளது. இந்த முடிவானது தற்போதைய கோவிட்-19 பெருந்தொற்று நோயால் ஏற்பட்டுள்ள பிரச்சினைகளை சமாளிப்பதற்கான ஒரே ஒரு முறை வழங்கப்படும் சலுகை நடவடிக்கை ஆகும்.
கோவிட்-19 பெருந்தொற்றின் காரணமாக நாட்டில் 25, மார்ச் 2020இல் அறிவிக்கப்பட்ட பொது முடக்க அறிவிப்பைத் தொடர்ந்து விநியோகச் சேவைகளில் சில தடைகள் ஏற்பட்டுள்ளன. இதனால் துறைமுகங்களில் இருந்து சரக்குகளை வெளியே கொண்டு வருவதில் தாமதம் ஏற்பட்டுள்ளது. இதன் காரணமாக சில சரக்குப் பெட்டக உரிமையாளர்கள் தங்களது செயல்பாடுகளை நிறுத்திக் கொண்டுள்ளனர் அல்லது சரக்குளை எடுத்துச் செல்வதில் சிரமங்கள் ஏற்பட்டு ஒப்பந்தத்தை முடிக்க முடியாமல் உள்ளனர். இதனால் அவர்கள் பக்கம் எந்தத் தவறும் இன்றி சரக்குப் பெட்டகங்கள் நிறுத்தி வைக்கப்படும் சூழல் ஏற்பட்டுள்ளது. இந்த அறிவுறுத்தல் ஆணையானது நாட்டில் விநியோகச் செயல்பாட்டைப் பராமரிக்கவும் வர்த்தகத்தை தடங்கல் இன்றி மேற்கொள்ளவும் உதவும்.
(Visitor Counter : 97
குடியரசுத் துணைத் தலைவர் செயலகம்
குடியரசுதுணைத் தலைவர் பொற்கோவிலுக்கு சென்றிருந்தார்; நமது மகத்தான குருக்களின் ஆன்மிகபாரம்பரியத்திற்கு ஒளிரும் உதாரணம் இது என்று அவர் குறிப்பிட்டார்
அமிர்தசரஸில் உள்ள ஸ்ரீ தர்பார் சாஹிபுக்கு  இன்று குடியரசு துணைத் தலைவர் திரு ஜெக்தீப் தன்கர் சென்றிருந்தார். நமது மகத்தான குருக்களின் ஆன்மிக பாரம்பரியத்திற்கு ஒளிரும் உதாரணம் இது என்று அவர் குறிப்பிட்டார்.
பஞ்சாப் மாநிலத்திற்கு முதன்முறையாக இன்று ஒருநாள் பயணம் மேற்கொண்ட குடியரசு துணைத் தலைவர், அமிர்தசரஸூக்கு சென்றிருந்தார். பொற்கோவிலில் உள்ள அமைதி, ஈடுபாடு, சேவை உணர்வு ஆகியவை மறக்கமுடியாத அனுபவம் என்று அவர் குறிப்பிட்டார்.
பார்வையாளர் புத்தகத்தில் குறிப்பு எழுதிய அவர், குருக்களுக்கு புகழாரம் சூட்டினார். பன்னெடுங்காலமாக அன்பு, மனிதாபிமானம், கருணை, சகோதரத்துவம் ஆகியவற்றை ஸ்ரீஹர்மந்திர் சாஹிப் செய்தியாக வெளிப்படுத்துகிறது என்றும் அவர் குறிப்பிட்டார்.
இந்த பயணத்தின் போது, பொற்கோவிலில் குடியரசு துணைத் தலைவர் உணவு அருந்தினார். தமது குடும்ப உறுப்பினர்களுடன் சேவையிலும் பங்கேற்றார்.
இதன்பின்னர், ஜாலியன் வாலாபாக் சென்றிருந்த அவர், தியாகிகளுக்கு மலரஞ்சலி செலுத்தினார். இந்த இடம் தேசிய முக்கியத்துவம் வாய்ந்த நினைவிடம் என்று அவர் கூறினார்.
ஸ்ரீதுர்கையானா கோவில் மற்றும் ஸ்ரீராம் தீர்த்தம் ஆகியவற்றுக்கு குடும்பத்தினருடன் சென்றிருந்த குடியரசு துணைத் தலைவர் தரிசனமும், பூஜையும் செய்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் தடுப்புகள்
கட்டுமானப் பணிகளின் கீழ் திட்டங்கள் இருக்கும்போது, வழக்கமான போக்குவரத்துக்குப் பயன்படுத்தப்படும் இடத்திலிருந்து இதனைப் பிரிக்க நெடுஞ்சாலைகளில் தடுப்புகள் அமைக்கப்படுகின்றன. கட்டுமானப் பணிகளின் தேவைக்கேற்ப இவை தற்காலிகமாக அமைக்கப்படுகின்றன.
இத்தகைய தடுப்புகள் சில சமயங்களில் சட்டம் மற்றும் ஒழுங்கு அல்லது குறிப்பிட்ட காலத்திற்குப் பிற தேவைகளுக்காக மாநில அரசு அதிகாரிகளால் அமைக்கப்படுகின்றன.
தேசிய நெடுஞ்சாலைகளில் தடுப்புகளை அமைப்பதற்கு இந்திய சாலைக் காங்கிரசின் தரநிலைகள் மற்றும் வழிகாட்டுதல்கள் உள்ளன. சாலைப் போக்குவரத்து மற்றும் ஒப்பந்ததாரரின் பாதுகாப்பிற்காக இந்திய சாலைக் காங்கிரசின் தரநிலைகள் மற்றும் வழிகாட்டுதல் படி கட்டுமான மண்டலங்களில் தடுப்புகள் அமைக்கப்படுவதை சாலைப் போக்குவரத்து மற்றும் நெடுஞ்சாலைகள் அமைச்சக முகமைகள் உறுதி செய்கின்றன.
இந்தத் தகவலை மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி மக்களவையில் எழுத்துபூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
புனித வெள்ளி தினத்தையொட்டி ஏசு கிறிஸ்துவின் தியாக உணர்வை பிரதமர் நினைவு கூர்ந்துள்ளார்
புனித வெள்ளி தினத்தையொட்டி ஏசு கிறிஸ்துவின் தியாக உணர்வை பிரதமர் திரு நரேந்திர மோடி நினைவு கூர்ந்துள்ளார்.
.இதுகுறித்து பிரதமர் வெளியிட்டுள்ள டுவிட்டர் பதிவில் பிரதமர் கூறியிருப்பதாவது:
“இன்று புனித வெள்ளி நாளில், இயேசு பிரானின் தியாக உணர்வை நாம் நினைவுகூருகிறோம். அவர் வலியையும் துன்பத்தையும் தாங்கிக் கொண்டார், ஆனால் சேவை மற்றும் கருணை என்னும் இலட்சியங்களிலிருந்து ஒருபோதும் விலகவில்லை. இயேசு கிறிஸ்துவின் எண்ணங்கள் மக்களுக்கு ஊக்கமளிக்கட்டும்’’ .
-----
VJ/PKV/KPG
(
ரெயில்வே அமைச்சகம்
இந்திய ரயில்வேயை நவீனமயமாக்கல்
இந்திய ரயில்வேயை நவீனமயமாக்கும் முயற்சியின் ஒரு பகுதியாக பாரம்பரியமாக இயக்கப்படும் ரயில்பெட்டிகளுக்குப் பதிலாக, தொழில்நுட்ப ரீதியில் அதிநவீன, பாதுகாப்பு மிகுந்த பெட்டிகளை மாற்றுவதற்கு திட்டமிடப்பட்டுள்ளன. 2018ஆம் ஆண்டு முதல் இத்தகைய நவீனரகப் பெட்டிகளை இந்திய ரயில்வே தயாரித்து வருகிறது. 2021 நவம்பர் வரை 575 ஜோடி ரயில்களில் இந்தப்பெட்டிகள் மாற்றப்பட்டுள்ளன.
பெட்டிகள் கிடைப்பதற்கு ஏற்ற வகையில், படிப்படியாக இந்தப் பெட்டிகள் ரயில்களில் சேர்க்கப்படும். மேலும், வந்தே பாரத் நவீன பெட்டிகள் தயாரிக்கப்பட்டு சேர்க்கப்பட்டு வருகின்றன.
மாநிலங்களவையில், ரயில்வே அமைச்சர் திரு அஸ்வினி வைஷ்ணவ் எழுத்து மூலம் அளித்த பதிலில் இதனைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780073
-----
(Visitor Counter : 93
விவசாயத்துறை அமைச்சகம்
பிரதமரின் விவசாயி வருவாய் ஆதரவு நிதி வழங்கல்
பிரதமரின் விவசாயி வருவாய் ஆதரவு நிதி நிதித் திட்டத்தின் கீழ் கடந்த டிசம்பர் 2018- மார்ச் 2019 வரையில் 3.16 கோடி பயனாளிகளின் எண்ணிக்கை ஏப்ரல் 2022-ஜுலை 2022 வரையில் 10.45 கோடியாக உயர்ந்துள்ளது.
இந்தத் திட்டத்தின் கீழ் மத்திய அரசு பல்வேறு நடவடிக்கைகளை மேற்கொள்வதன் விளைவாக பயனாளிகளின் எண்ணிக்கை உயர்ந்துள்ளது. இத்திட்டம் தொடர்பான நடவடிக்கைகளைத் தெரிந்து கொள்வதற்கென ஒரு வலைத்தளம் உருவாக்கப்ட்டுள்ளது. மேலும் இது தொடர்பாக சிறப்பு மொபைல் செயலியும் அறிமுகப்படுத்த்தபட்டுள்ளது.
பொது சேவை மையங்கள் மூலம் விவசாயிகள், இத்திட்டத்தின் கீழ் பதிவு செய்வதற்கு உதவிகள் மேற்கொள்ளப்படும். கிராம, மாவட்ட மற்றும் மாநில அளவிலான தொடர்பு அதிகாரிகளை மாநில அரசு நியமித்துள்ளது. அனைத்து தகுதியான விவசாயிகளின் குடும்பங்களும் இத்திட்டத்தின் கீழ் பதிவு செய்யப்படுவதற்கான நடவடிக்கைகளை விரைவுப்படுத்துவதற்கு முயற்சிகள் மேற்கொள்ளப்பட்டு வருகிறது என்று மத்திய வேளாண்துறை அமைச்சர் திரு நரேந்திர சிங் டோமர் மக்களவையில் இன்று எழுத்துப்பூர்வமான பதிலளித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1897009
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஒரே வாரத்தில் 534 கி.மீ தூரத்துக்கு சாலைகள்: மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் சாதனை
ஒரே வாரத்தில் 534 கி.மீ தூரத்துக்கு சாலைகள் அமைத்து, மத்திய சாலைபோக்குவரத்து மற்றும் நெடுஞ்சாலைத்துறை அமைச்சகம் சாதனை படைத்துள்ளது.
கடந்த 2020ம் ஆண்டு ஏப்ரல் முதல் 2021 ஜனவரி 15ம் தேதி வரை, மத்திய சாலை போக்குவரத்து துறை அமைச்சகம் 8,169 கி.மீ தூரத்துக்கு தேசிய நெடுஞ்சாலை அமைத்துள்ளது. சராசரியாக நாள் ஒன்றுக்கு 28.16 கி.மீ தூரத்துக்கு சாலைகள் அமைக்கப்பட்டுள்ளன. கடந்தாண்டு, இதே காலத்தில் 7,573 கி.மீ தூரத்துக்கு சாலைகள் அமைக்கப்பட்டன.
கடந்த ஜனவரி 8ம் தேதி முதல் ஒரு வார காலத்தில் மட்டும் 534 கி.மீ தூரத்துக்கு சாலைகள் அமைத்து மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் சாதனை படைத்துள்ளது.
இந்த நிதியாண்டின் முதல் 2 மாதத்தில், கொவிட்-19 முடக்கம் காரணமாக பணிகள் நடைபெறவில்லை. தற்போது பணிகள் வேகமாக மேற்கொள்ளப்பட்டு, இந்த சாதனை படைக்கப்பட்டுள்ளது முக்கியத்துவம் வாய்ந்ததாக கருதப்படுகிறது. இந்த நிதியாண்டின் மீதமுள்ள மாதங்களில் சாலை கட்டுமான பணிகள், இன்னும் வேகமெடுக்கும் என எதிர்பார்க்கப்படுகிறது.
2021 மார்ச் 31ம் தேதிக்குள் 11,000 கி.மீ தூரத்துக்கு சாலைகள் அமைக்கும் இலக்கை கடக்க வேண்டும் என மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் நம்பிக்கையுடன் உள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1689402
-----
(Visitor Counter : 105
பிரதமர் அலுவலகம்
அமெரிக்காவின் முன்னணி வல்லுநர்களுடன் பிரதமரின் உரையாடல்
ஜூன் 23 அன்று வாஷிங்டன் டி.சி.யில் உள்ள ஜான் எப். கென்னடி மையத்தில் அமெரிக்காவில் உள்ள தொழில் வல்லுநர்கள் கூட்டத்தில் பிரதமர் திரு நரேந்திர மோடி உரையாற்றினார்.
இந்த நிகழ்ச்சிக்கு அமெரிக்கா-இந்தியா உத்திபூர்வ கூட்டாண்மை அமைப்பு ஏற்பாடு செய்திருந்தது. அமெரிக்க வெளியுறவுத்துறை அமைச்சர் திரு. ஆண்டனி பிளிங்கனும் இந்நிகழ்ச்சியில் கலந்துகொண்டார்.
பிரதமர் தனது உரையில், இந்தியாவில் தற்போது ஏற்பட்டுள்ள பெரும் மாற்றம் மற்றும் பல்வேறு துறைகளில் மேற்கொள்ளப்பட்டு வரும் முன்னேற்றங்கள் குறித்து விளக்கினார். "இதுவே தருணம்" என்று வலியுறுத்திய பிரதமர், இந்தியாவுடன் கூட்டுறவை உருவாக்குமாறு நிபுணர்களுக்கு அழைப்பு விடுத்தார்.
இந்நிகழ்ச்சியில் பல்வேறு துறைகளைச் சேர்ந்த சுமார் 1000 முன்னணி வல்லுநர்கள் கலந்து கொண்டனர்.
மனித வள மேம்பாட்டு அமைச்சகம்
உலக புத்தக மற்றும் காப்புரிமை தினத்தையொட்டி, கொவிட்டுக்கு பிந்தைய புத்தக வெளியீட்டு நிலை குறித்து விவாதிக்க தேசிய புத்தக அறக்கட்டளை மற்றும் இந்தியத் தொழில் வர்த்தகசபை கூட்டமைப்பு ஏற்பாடு செய்த இணையவழிக் கருத்தரங்கில் மத்திய மனிதவள மேம்பாட்டுத் துறை அமைச்சர் பங்கேற்றார்
உலக புத்தக மற்றும் காப்புரிமை தினத்தையொட்டி, கொவிட்டுக்கு பிந்தைய புத்தக வெளியீட்டு நிலை குறித்து விவாதிப்பதற்காக புதுதில்லியில், தேசிய புத்தக அறக்கட்டளை  மற்றும் இந்தியத் தொழில் வர்த்தக சபைகளின் கூட்டமைப்பு  ஏற்பாடு செய்த இணையவழிக் கருத்தரங்கில் மத்திய மனிதவள மேம்பாட்டுத்துறை அமைச்சர் திரு. ரமேஷ் பொக்ரியால் ‘நிஷாங்க்’ கலந்து கொண்டார். உலக புத்தகம் மற்றும் காப்புரிமை தினத்தையொட்டி, ஒவ்வொருவரையும் வாழ்த்திய மத்திய அமைச்சர், ஞானத்தில் இந்தியா வல்லரசாகத் திகழ்கிறது என்றார். மிகப் பழமையான பல்கலைக்கழகங்கள், தொன்மையான ஞானம், எண்ணற்ற புத்தகப் புதையல்கள் ஆகியவற்றுடன், கடந்த காலத்தையும் , வருங்காலத்தையும் இணைக்கும் தொடர்புச் சங்கிலியாகவும், தலைமுறைகளையும், பண்பாட்டையும் இணைக்கும் பாலமாகவும் இந்தியா திகழ்கிறது என்று அமைச்சர் அப்போது கூறினார். புத்தக வெளியீட்டாளர்கள், எழுத்தாளர்களைப் பாராட்டிய திரு. நிஷாங்க், நாம் அனைவரும் ஒன்று சேர்ந்து இந்தியாவை உலகிலேயே பெருமை மிக்க அறிவுப் பொருளாதார நாடாக உருவாக்க வேண்டும் என வலியுறுத்தினார். நாட்டில், புத்தகம் வாசிக்கும் பழக்கத்தை மேம்படுத்த வேண்டியதன் அவசியத்தை வலியுறுத்திய அவர், புத்தகங்கள் தான் நல்ல நண்பர்கள் என்று குழந்தைகள் நம்பும் வகையில், அவர்களை ஊக்குவிக்க வேண்டும் என்று கேட்டுக்கொண்டார்.
இந்தியாவின் இளைஞர்கள், சில மேற்கத்திய நாடுகளின் மொத்த மக்கள் தொகையை விடவும் அதிக எண்ணிக்கையில் இருக்கின்றனர் என்று அவர் கூறினார். எனவே, ஆசிரியர்கள், எழுத்தாளர்கள், புத்தக வெளியீட்டாளர்கள், கல்வியாளர்கள் ஆகியோர், சரியான அறிவை அவர்களிடம் பரப்பி, புதிய வலிமையான இந்தியாவை உருவாக்குவதை உறுதி செய்வது அவசியமாகும் என அவர் கூறினார்.
இந்தியா முழுவதிலும் பல்வேறு பகுதிகளிலிருந்து, புத்தக வெளியீட்டாளர்கள், எழுத்தாளர்கள், ஆசிரியர்கள், புத்தக விற்பனையாளர்கள், டிஜிட்டல் கருத்து உருவாக்கம் செய்பவர்கள், வெளியீட்டு நிபுணர்கள் உள்பட 180-க்கும் அதிகமானோர் இந்தக் கருத்தரங்கில் கலந்து கொண்டனர்.
(Visitor Counter : 148
அறிவியல் மற்றும் தொழில்நுட்பத்துறை
ஐந்தாவது வரைவு தேசிய அறிவியல், தொழில்நுட்பம் மற்றும் புதுமைக் கொள்கை வரைவினை, பொதுமக்களின் கருத்துகளைப் பெறுவதற்காக அறிவியல் மற்றும் தொழில்நுட்பத் துறை வெளியிட்டது
ஐந்தாவது தேசிய அறிவியல், தொழில்நுட்பம் மற்றும் புதுமை கொள்கையின் வரைவு இறுதி செய்யப்பட்டு, பொதுமக்களின் பார்வைக்கு வைக்கப்பட்டுள்ளது. அவர்களின் கருத்துகளை வரவேற்று மத்திய அறிவியல் மற்றும் தொழில்நுட்பத் துறை வரைவுக் கொள்கையை வெளியிட்டுள்ளது.
பரவலாக்குதல், ஆதாரம் சார்ந்த தகவல்கள், கீழிருந்து மேலாக அணுகல், நிபுணர்களால் வழிநடத்தப்படுதல் மற்றும் அனைவரையும் உள்ளிணைத்தல் ஆகிய முக்கியமான கொள்கைகளின் அடிப்படையில் ஐந்தாவது வரைவு தேசிய அறிவியல், தொழில்நுட்பம் மற்றும் புதுமைக் கொள்கை அமைந்துள்ளது.
மத்திய அறிவியல் மற்றும் தொழில்நுட்பத்துறையின் இணையதளத்தில் ஐந்தாவது வரைவு தேசிய அறிவியல், தொழில்நுட்பம் மற்றும் புதுமைக் கொள்கை பதிவேற்றப்பட்டுள்ளது.
https://dst.gov.in/draft-5th-national-science-technology-and-innovation-policy-public-consultation என்னும் இணைப்பில் இதைக் காணலாம்.
ஐந்தாவது வரைவு தேசிய அறிவியல், தொழில்நுட்பம் மற்றும் புதுமைக் கொள்கை குறித்த தங்கள் ஆலோசனைகள், கருத்துகள் மற்றும் உள்ளீடுகளை 2021 ஜனவரி 25-க்குள் india.stip[at]gmail[dot]com என்னும் மின்னஞ்சல் முகவரிக்கு பொதுமக்கள் அனுப்பலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685427
----
(Visitor Counter : 190
நிதி அமைச்சகம்
அனைத்து மின் வாகனங்களுக்கும் 12 சதவீதத்திலிருந்து 5 சதவீதமாகவும், மின் வாகனங்களுக்கான சார்ஜர் அல்லது சார்ஜிங் நிலையங்களுக்கு18 சதவீதத்திலிருந்து 5 சதவீதமாகவும் ஜிஎஸ்டி வரி குறைக்கப்பட்டுள்ளது
36-ஆவது ஜிஎஸ்டி குழுமக் கூட்டம் மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் தலைமையில் காணொலிக் காட்சி மூலம் இன்று  நடைபெற்றது. இந்த துறைக்கான இணையமைச்சர் திரு அனுராக் தாகூர், வருவாய்த் துறை செயலாளர் திரு அஜய்பூஷன் பாண்டே நிதியமைச்சக மூத்த அதிகாரிகள் இந்தக் கூட்டத்தில் கலந்து கொண்டனர். கீழ்க்காணும் பரிந்துரைகளைக் குழுமம் அளித்தது:
ஏ. சரக்கு மற்றும் சேவைகள் வழங்கலில் ஜிஎஸ்டி தொடர்பான மாற்றங்கள்
- அனைத்து மின் வாகனங்களின் ஜிஎஸ்டி வரி 12 சதவீதத்திலிருந்து 5 சதவீதமாக குறைக்கப்பட்டுள்ளது.
- மின் வாகனங்களுக்கான சார்ஜர் அல்லது சார்ஜிங் நிலையங்களுக்கு 18 சதவீதத்திலிருந்து 5 சதவீதமாக ஜிஎஸ்டி வரி குறைக்கப்பட்டுள்ளது.
- மின்சாரப் பேருந்துகளை  உள்ளூர் அதிகாரிகளால் வாடகைக்கு எடுக்கும் போது ஜிஎஸ்டி வரி விலக்கு அளிக்கப்படுகிறது.
- இந்த மாற்றங்கள் ஆகஸ்ட் 1, 2019-லிருந்து அமலுக்கு வரும்.
பி. ஜிஎஸ்டி சட்டத்தில் திருத்தங்கள்
- ஜிஎஸ்டி படிவம் சிஎம்பி-02 தகவல் தாக்கல் செய்வதற்கான கடைசி நாள் 31.07.2019-லிருந்து 31.09.2019-க்கு நீடிக்கப்பட்டுள்ளது.
- சுய மதிப்பீட்டு விவரங்களைக் கொண்ட ஜிஎஸ்டி படிவம் சிஎம்பி-08-ஐ சமர்ப்பிக்க கடைசி நாள் 31.07.2019-லிருந்து 31.08.2019-க்கு நீடிக்கப்பட்டுள்ளது.